‘Stropers’ in wildtuin doodgeskietFoto: www.rhinoconservation.org Reynold Thakhuli, woordvoerder van die wildtuin, sê ŉ vierde vermeende stroper is ernstig gewond gedurende die skietgeveg wat Saterdagaand uitgebreek het. Thakhuli sê ŉ vyfde verdagte het ontsnap. “Twee bewaarders het gepatrolleer toe hulle deur die groep vermeende stropers gekonfronteer is. ŉ Skietgeveg het uitgebreek en drie gewapende mans is doodgeskiet.” Thakhuli sê die bewaarders het op twee jaggewere, ŉ AK47, ŉ pistool en ammunisie beslag gelê. In ŉ ander voorval is vier vermeende stropers Saterdag in hegtenis geneem in die wildtuin nadat daar ŉ jaggeweer, ammunisie en toerusting vir stropery in hulle besit gevind is.